Nació en Xixón, fíu del pintor Germán Horacio y nietu de Pachín de Melás. Emigra cola so familia a Méxicu onde se fai actor. Baxo la tutela de Enrique Rambal protagoniza "El martir del Calvario". El so gran ésitu popular xira en torno al cine de terror y, más concretamente, a les películes de vampiros. Fixo más de 90 películes, delles tienen algamao sonadía pola calidá de la so actuación como "El jardín de la tía Isabel" o "La paloma de Marsella". Actor de teatru de gran ésitu, representando "Los hermanos Karamazov", "La Dama de las Camelias" (al llau de Dolores del Río), "Luces de Bohemia", y "La dama de negro" que tuvo diez años en cartelera. Pioneru de la televisión en Méxicu, participó en cerca de 600 teleteatros y telenoveles.